Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Jeruusalemma kaitseminister noomib relvarahu nõudvaid riigijuhte,
kes toetasid varemalt Iisraeli eesmärki hävitada Hamas.
Hiina ja Venemaa tõhustavad jõupingutusi,
sundimaks Iisraeli lõpetama sõda Hamasi vastu.
USA president Joe Biden rõhutab hanukapühavastuvõtul Valges Majas,
et ei usu ühtki Iisraeli peaministri sõna.
Rohkem kui kaks kuud pärast seda,
kui islamistlik Hamas ja selle terroristlikud liitlasrühmitused
alustasid tihedas koostöös Iraaniga ja viimase kaasabil sõda Iisraeli vastu,
sooritades kohutava veresauna peamiselt Iisraeli tsiviilelanike vastu;
süütavad IDFi väed pimedusest vaevatud Gazas hanukaküünlaid.
Rohkem kui kahe kuu eest käivitati meie vastu sõda,
mis tõi kaasa palju pimedust. Täna süütavad IDFi sõdurid küünlaid
sadades Gaza sektori paikades nii enklaavi põhja- kui lõunaosas.
Tegevus intensiivistub ja jõuab kõikidesse kohtadesse,
kuhu soovime Gaza sektoris jõuda. Oleme raske sõja haripunktis.
See on õiglane sõda.
Sõda meie õiguse eest elada siin õitsvat ja õnnistatud elu.
Sõda juudi rahva tuleviku eest. Sõda Siionis elava rahva eest.
See on õiglane sõda ja see on sõda, mille me Jumala abiga võidame.
Lisaks kinnitas Jeruusalemma esikaitseametnik,
et Iisrael ei peatu enne, kui kõik sõja eesmärgid on saavutatud.
Sõja alguses seadsime kaks eesmärki:
hävitada Hamas sõjalisest ja valitsemisalasest perspektiivist
ning tuua pantvangid tagasi koju, oma riiki, oma perede juurde.
Saavutame need kaks missiooni. Ma luban teile.
Täidame need kaks missiooni.
Minister Gallant jätkas üksikasjalike edusammudega
nii Gaza sektori põhja- kui ka lõunaosas, rõhutades,
et IDFile kapituleeruvate terroristide kasvav arv,
ca 350 neist Hamasi ja üle 130 Palestiina Islamidžihaadi liikmed,
näitab, kuidas Gazas süveneb
Hamasi ja selle terroristlike liitlasrühmituste lõpu alguse tendents.
Teeme edusamme lahinguis, laiendame oma saavutusi,
piirame sisse Hamasi viimased kantsid Jabalias ja Shuja'iyyas,
kahes kohas, kus Hamas pidas oma pataljone võitmatuteks.
Need kõvad pähklid valmistusid kuid ja aastaid
meie vastu võitlemiseks.
Ja ütlen teile - nad on kokkuvarisemise äärel.
Nendest piirkondadest alistunute arv õpetab meile, mis toimub.
Kui nad väljuvad oma punkritest ja tunnelitest, ütlevad nad,
et neil pole relvi, toitu ja nad tunnevad end isoleerituna.
Nad ütlevad veel midagi: nad teavad, et nende ülemad on neid reetnud.
Samal ajal, kui nood end sügaval maa all peidavad,
on need terroriagendid surma saadetud.
Ütlen teile veel midagi:
end ülesandnute seas on ka terroriste, kes osalesid 7. oktoobri veresaunas.
Need, kes võtsid ette mõrvakampaania,
tapsid lapsi ja vägistasid naisi, on nüüd olukorras,
kus neil on vaid üks valik: surra või alistuda.
Ja kui nad valivad kapituleerumise, tõstavad nad käed üles,
panevad relvad maha ja annavad end üles IDFi vägedele.
Nad räägivad meile huvitavaid asju, sealhulgas seda,
et Hamas on kokkuvarisemise äärel Gaza sektori põhjaosas, Gaza linnas
ja jätkame oma operatsiooni ka teistes kohtades.
Kiites Ameerika Ühendriike ja nende juhtkonda
vankumatu toetuse eest Iisraeli õigusele end kaitsta,
pöördus Iisraeli kaitseminister ka riikide poole,
kes õhutavad Iisraeli relvarahule,
rõhutades vastuolusid nende avaldustes seoses sõja eesmärkidega,
mida nad algselt toetasid.
Tahan öelda ka kõigile riigijuhtidele, kes hääletasid teisel teemal.
Te ei saa oma parema käega kutsuda üles hävitama kurjust
Hamasi, Gaza ISISe, mõrvarliku ja jõhkra rühmituse kehastuses,
mille kurje tegusid te kõik nägite,
ja kutsuda samas vasaku käega relvarahule.
Peate otsustama ja see otsus on väga lihtne.
See puudutab väärtusi. Jätkata kuni võiduni.
Me ei saa lasta sellisel kurjusel elada inimeste naabritena,
tsivilisatsiooni naabritena. See ei saa juhtuda Iisraelis
ja see ei saa juhtuda kuskil mujal maailmas.
Kuigi ÜRO Julgeolekunõukogu ei suutnud läbi suruda resolutsiooni,
millega püüti Iisraeli relvarahule sundida,
suurendavad Venemaa ja Hiina ühiselt jõupingutusi
sõjategevuse lõpetamiseks, suunates oma ponnistused humanitaarkriisile
mittevõitlevate palestiinlaste seas Hamasi kontrolli all olevas enklaavis.
See on tõesti tragöödia. See on kestnud liiga kaua.
Oleme liiga palju kannatanud. Nii et julgeolekunõukogu jaoks
on esmane kohustus kindlasti rahu ja julgeoleku säilitamine.
Ja oleme kõvasti pingutanud ja muidugi peame tegema rohkem.
Ma arvan, ma loodan, et sellest saab sisuline resolutsioon,
mis hõlbustaks humanitaarabi andmist Gazasse.
Aga nagu mõistate,
ja nagu õigustatult pahandavad kõik humanitaarabiühendused,
ja oleme öelnud seda esimesest päevast peale,
et ükski humanitaarpaus ei päästa olukorda.
Ainult humanitaarne relvarahu, nii kiiresti kui võimalik,
nagu esindaja just mõne minuti eest kõnekalt ütles.
On tähtis märkida,
et ei Venemaa ega Hiina tunnista Hamasi terroriorganisatsiooniks.
Lisaks pole kumbki neist tegelenud asjaoluga,
et Hamasi terroristid on süstemaatiliselt konfiskeerinud
Gaza sektorisse saabuvat humanitaarabi - fakt,
mida rahvusvahelised abiühendused on laialdaselt eiranud.
Ja kuigi Lääne valitsustel on selgus Hamasi jultunud tegevuse suhtes,
nõuavad nad üha häälekamalt,
et lahingutegevuse tõttu kannatanud territooriumile
tuleb toimetada rohkem humanitaarabi.
Palestiina kodanikuühiskonna kannatused Gazas masendavad meid.
Humanitaarabi tsiviilelanikele peab paranema.
Oleme Markiga veendunud,
et kahe riigi lahendus on keskmises perspektiivis ainus viis,
kuidas iisraellased ja palestiinlased saaksid koos rahus elada.
Washingtonis, Valges Majas
esines USA president Joe Biden hanukapüha vastuvõtul,
kus ta väitis, et "kui Iisraeli poleks, oleksid juudid ohus."
Seejärel kasutas president võimalust märkida konteksti täpsustamata,
et ta ei usalda Iisraeli peaministrit.
Rahvas, kui ei oleks Iisraeli,
poleks maailmas ühtki juuti, kel oleks turvaline.
Ma ei salga, et mul on olnud erimeelsusi mõne Iisraeli juhiga.
Tunnen Bibit juba 51 aastat. Tema laual on pilt meist kahest,
kui ta oli siin noorena Iisraeli välisteenistuses,
ja mina olin 32-aastane senaator.
Kirjutasin sellele: Bibi, armastan sind,
aga ma pole nõus ühegi kuradi asjaga, mida sa ütled.
See on täna umbes sama; ma armastan teda... aga vaata...
Lisaks rõhutas ta oma valitsuse nõuet,
et Iisrael kaitseks Palestiina tsiviilelanikke,
kuigi Iisrael ületab rahvusvahelise humanitaarõiguse piiranguid
mittevõitlevate palestiinlaste ohutuse tagamiseks.
Jätkame maailma juhtimist
humanitaarabis süütutele Palestiina tsiviilisikutele,
et rõhutada meie Iisraeli sõpradele vajadust kaitsta inimelusid.
Lubage mul selgelt öelda,
et vägistamise, seksuaalvägivalla, terrorismi ja piinamise kasutamine
Iisraeli naiste ja tüdrukute suhtes Hamasi poolt
on kohutav ja andestamatu. Nägin seal olles mõningaid fotosid.
Ja see on üle-- See on üle mõistuse.
Peame kõik selle jõhkruse kahtlemata ja eranditult hukka mõistma.
Tunnistan sedagi, et teile teeb haiget vaikus
ja hirm teie ohutuse pärast.
Sest antisemitismi tõus USAs ja kogu maailmas on vastik.
On oluline märkida, et Iisrael on väljendanud pahameelt
antisemitismi ilmse tõusu pärast Ameerika Ühendriikides,
kus peamiselt radikaalsete vasakpoolsete
ja islamirühmituste marginaalsed grupid näivad olevat ühinenud,
et kahjustada riigis juudikogukonda ja Iisraeli toetajaid.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Kui meie igapäevased ülevaated teid õnnistavad
ja sooviksite aidata kanda nende kulusid,
kuna TV7 Iisraeli tegevus on 100 % annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri